ປ. Chavez ຈະ​ບໍ່​​ເຂົ້າຮ່ວມ​ ໃນ​ພິທີ ສາບານ​ໂຕ​ (ວີດິໂອ)
​ປະທານ​ສະພາ​ແຫ່ງ​ຊາດ ທ່ານ Disdado Cabello ກ່າວໃນ​ວັນ​ອັງຄານວານ​ນີ້ວ່າ ບັນດາ​ນາຍ​ແພດສະ​ເໜີ​ບໍ່​ໃຫ້ທ່ານ Chavez ກັບ​ຄືນປະ​ເທດ​ເທື່ອ.
ບັນດາເຈົ້າໜ້າທີ່ ເວເນຊູເອລາ ກ່າວວ່າ ປະທານາທິບໍດີ Hugo Chavez ທີ່ຍັງເຈັບປ່ວຍຢູ່ນັ້ນ ຈະບໍ່ເຂົ້າຮ່ວມໃນພິທີສາບານໂຕ ຮັບຕໍາແໜ່ງເປັນສະໄໝທີສາມ ແລະຍັງຈະຢູ່ໃນຄິວບາຕໍ່ໄປເພື່ອ ປິ່ນປົວມະເຮັງ ປະທານສະພາແຫ່ງຊາດ ທ່ານ Disdado Cabello ອ່ານເອກ ກະສານຕໍ່ບັນດາສະມາຊິກສະພາ ໃນວັນອັງຄານວານນີ້ວ່າ ບັນ ດານາຍແພດ ສະເໜີບໍ່ໃຫ້ທ່ານ Chavez ກັບຄືນປະເທດເທື່ອ ທ່ານ Cabello ກ່າວວ່າ ປະທານາທິບໍດີຈະສາບານໂຕເຂົ້າຮັບ ໜ້າທີ່ຕາມພາຍຫລັງ ໂດຍສານສູງສຸດຂອງປະເທດ ຝ່າຍຄ້ານຂອງເວເນຊູເອລາ ໂຕ້ຖຽງວ່າ ຄວາມບໍ່ສາມາດ ທີ່ຈະ ສາບານໂຕເຂົ້າຮັບຕຳແໜ່ງ ຂອງປະທານາທິບໍດີ ຕາມທີ່ບົ່ງໄວ້ ໃນລັດຖະທໍາມະນູນ ໃນວັນທີ 10 ເດືອນມັງກອນນີ້ຕາມກົດໝາຍແລ້ວແມ່ນບັງຄົບໃຫ້ທ່ານລາອອກ ແຕ່ວ່າ ບັນດານັກຊ່ຽວຊານດ້ານກົດໝາຍ ເນັ້ນໜັກວ່າ ລັດຖະທໍາມະນູນ ອະນຸຍາດໃຫ້ສານສູງສຸດ ສາ ບານໂຕ ປະທານາທິບໍດີເຂົ້າຮັບຕຳແໜ່ງ ປາສຈາກການກ່າວເຖິງວັນເວລາທີ່ ແນ່ນອນ